Divagacions en la boira segarrenca | Giliet de Florejacs\n← Sobirania alimentària\nNadala 2011 →\nDivagacions en la boira segarrenca\nDia de boira tancada. A l’altra banda dels finestrals, difuminades per un tel blanquinós i mat, només s’entrelluquen les siluetes de les velles acàcies del pati. El termòmetre marca tres graus positius i l’espessor del núvol pronostica que no remuntarà gaire. Per tant, no hi ha cap motiu que convidi a enfrontar-me al gèlid no-res exterior que promet tallar-me la pell de la cara, endinsar-se entre plecs de roba fins a glaçar-me l’espinada i entumir-me els dits dels peus a través de les soles del calçat. No obstant, jo, que sempre tinc a punt un discurs idealitzat per replicar a aquells que troben en la boira un motiu per desmerèixer el lloc on visc, surto a passejar, tot rastrejant aquell paisatge sonor que només aquests dies es pot copsar…\nM’encamino cap a llevant, prenent el camí que mena a les Sitges. No veig un ruc a quatre passes i l’intens fred fa molt feixuc avançar. En tossuderia arrauxada no em guanya ningú i, sovintejant ruflets nassals i expel·lint vapor per la boca, apresso el caminar vers l’erm presidit pel meu castell quotidià. En girar el darrer colze del camí, una inesperada visió em fa aturar sobtadament. Tot i la boira, veig que la mola guerrera i escairada de la fortalesa s’ha transformat en un campament envoltat de palissades d’estaques punxegudes al voltant d’un bastió cilíndric de murs de tàpia, coronat per una corsera de fusta. De sobte, de l’única obertura visible del fortí, emergeixen en formació militar centenars de combatents armats amb llances i espases de bronze i abillats amb cascs i cuirasses. L’exèrcit es posa en marxa cap al sud-est, avançant al ritme d’una cadència marcada per cent flautes dobles de canya. Al seu capdavant, el general Hannó, lloctinent d’Anníbal, cavalca enfundat en una armadura de bronze, amb un elm guarnit de plomes d’estruç, una espasa grega lligada a la cintura i brandant una llarga arma llancívola. Aterrit, em desvio cap al nord, vers la conca del Llobregós.\nPoc he avançat quan un profund so de corn i la remor de centenars de passes em porta a enconillar-me entre el boscam. Ben aviat, per davant meu, un altre exèrcit, aquest format per homes armats amb arcs, falcates, fones i escuts, es mouen amb lleugeresa. Els irreductibles ilergets dels cabdills Indíbil i Lleoner deixen enrere les muralles infranquejables d’Athanàgia per unir-se a les tropes cartagineses que maniobren vers Cissa, on lliuraran la cruenta batalla contra els romans de Gneu Escipió…\nCamuflat en l’espessa boira, corrent sense aturador pel curs del Llobregós, fujo del desenllaç d’aquell carnatge. Però és debades… A l’aiguabarreig del Llobregós i el Llanera, un esclat de xoc de metalls torna a espaordir-me. Al centre d’un núvol de pols que es barrejava amb la boira, simitarres i espases, alfanges i coltells s’alcen i cauen amb violència. Crits de guerra i esgarips dels ferits m’ensordeixen les orelles. Les hosts de Ramon Borrell, Bernat Tallaferro i Ermengol d’Urgell lluiten amb les sarraïnes d’Abd-al-Malik, terror de la bona gent de la marca, i del seu titella el califa Hixam al-Muàyyad. Les forces cordoveses porten les de guanyar fins que, de sobte, Sant Benet, a lloms d’un cavall blanc i enarborant amb les dues mans una gran espasa, apareix en mig de la batalla i d’un destre gest colpeix al califa, tot separant-li el cap del tronc.\nAbans que la testa de l’infidel rodoli per terra, de nou els meus passos volen camps enllà, ocult entre boirines i boscam. Pel camí, m’avança una carrossa escortada per un grup de cavallers que troten apressadament en direcció Ivorra, des d’on arriba un incessant repic de campanes, talment hagués esdevingut un miracle. L’escut escacat, d’or i sable, acoblat d’un bàcul, identifica la comitiva del bisbe Ermengol, tot i que en tinc algun dubte.\nNo m’entretindré en esclarir-ho. Segueixo el camí fins topar amb una comitiva formada per una munió de clergues i vilatans. Entre salms i avemaries, avancen lentament seguint una mula cega que carrega a lloms el cos d’un difunt venerable. Contemplo com el pobre animal, després de donar tres tombs al voltant d’una capella dedicada a Sant Nicolau, cau defallit. De la munió de gent, esclaten al·leluies, lloances al cel i gojos a Sant Ramon gloriós, però jo no m’hi aturo més i continuo el meu vagareig, ribera del Sió avall.\nCreuaré el riu a l’alçada de Tarroja, on les meves passes s’afegiran a les d’un jove que, acabat de sortir del portal adovellat de la vila, carrega un patracol de pergamins. El noi es diu Cristòfol, fill d’Antoni Colom, ferrer de Terra Rubra, i marxa cap al castell de Pavia, emplaçat a la riba del torrent d’Ondara, on el rector li ensenya gramàtica i àlgebra. Vaig escoltant la xerrameca del xicot, que està més emboirat que el dia, i segueixo els seus somnis de navegacions per mars desconeguts, rutes cap a les Índies i descobriments de terres i riqueses, fins que un soroll de trets em fa prémer a córrer novament i deixar enrere el cadell d’almirall… Un escamot de més de cent homes, al capdavant dels quals hi ha el bandoler Barbeta, s’escapoleixen amb l’immens botí robat al comboi de moneda del rei Felip; els soldats del monarca disparen inútilment cap a la boira on els assaltants s’han fet fonedissos.\nNo en vull saber pas res i continuo el meu caminar, ara ja en direcció a casa. Esquivo l’enèsima brigada d’homes armats, aquests amb trabucs i pistoles. Van coberts de boines vermelles polsoses i vesteixen uniformes fets parracs, mentre traginen dos feixucs canons camí de Calaf, rere el seu rodanxó cap –mossèn Benet Tristany, suposo- que va xiulant malèvolament. Més enllà, al bell mig d’un poble de la riba del Sió, escolto com Bonaventura Durruti arenga al poble reunit a la plaça; camuflat entre els milicians, m’aturo un moment i atenc les virtuts del comunisme llibertari, escalfant-me el cor i el cap per l’entusiasme del lluitador o, potser, per les flames del registre de la propietat que acaben d’incendiar…\nHores més tard, arribo a casa, on al caliu d’un foc a terra caic rendit. En despertar, la boira s’ha esvaït i el sol il·lumina els camps que m’envolten la llar. Miro l’horitzó, on la crispació guerrera del castell de les Sitges s’emmarca entre cims llunyans, i rememoro les visions viscudes entre boires. No sé destriar què hi ha de cert ni què són fantasies, però una cosa està clara: la Segarra emboirada convida a divagar…\nPosted on 13 Desembre 2011, in Paisatge and tagged Athanagia, boira, divagacions, la Segarra. Bookmark the permalink.\t6 comentaris.\nmarietadelafont | 13 Desembre 2011 a les 10:54 PM\nAlgú t’hauria d’haver previngut que fumar-te les pàgines d'”Athanagia” tindria aquests efectes perniciosos…\nGiliet de Florejacs | 14 Desembre 2011 a les 10:03 AM\nMarieta, veig que has entès l’al•legoria de la boira… No obstant, l’experiència viscuda és la prova que, contradient als doctes trompetistes que ens refilen a cau d’orella, el llibre de l’il•luminat athanagrès no és pas infumable, ans al contrari!, i catalitza un intens sentiment patriòtic i ens fa molt més receptius a les tel•lúries llòbregues i guixenques. El dubte (gens sant) que m’envaeix rau en identificar què s’amaga al subsòl d’Athanàgia que genera ments tan heterogènies, clarividents i, no es pot negar, barroques?! …Potser trobaré aquí també la resposta en Lovecraft?\nGlòria | 14 Desembre 2011 a les 9:45 PM\nJaume, he viscut, entre la boira i seguint-te les passes, aquests passatges de la nostra història. Mil anys? Quantes coses han vist i silenciat les terres que descrius!\nM’ha agradat el relat, de debó. Continua deixant que parli l’interior i l’exterior, que paga la pena. Ja veus que et llegeixo.\nJaume | 21 Desembre 2011 a les 6:58 PM\nHome, quina sorpresa descobrir un escriptor de Florejacs. Sóc l’autor d’Athanàgia i t’agraeixo la resposta, gens àgria, que fas a la Marieta de la Font. No sé què vols dir amb barroques, però és igual. Ets un volcà de paraules i segur que t’explicaves molt bé en els judicis. Algun dia s’excavarà Athanàgia i es veurà qui tenia raó. Si demà em toca la Grossa, me’n gasto la meitat en fer una radiografia del solar d’Athanàgia per l’empresa Arqueociència d’Artès.\nGiliet de Florejacs | 21 Desembre 2011 a les 7:24 PM\nTot un privilegi acollir-te al meu blog, amic Clavé! T’he de dir que “Athanàgia” és el meu llibre de capçalera les darreres setmanes i confirma sense cap mena de dubte que, més enllà de les sorprenents i engrescadores revelacions que fa, Sanaüja té unes tel·lúries especials que inspiren l’enginy i la ploma dels seus fills. El comentari fet a la Marieta, una altra filla il·lustre de Sanaüja, és una picada d’ullet a l’entrada del seu sempre recomanable blog de la Font de Biscarri (sí, evidentment, la Biscarri sanaüjenca):\nPer altra banda, sento decebre’t en dir-te que el meu paper als judicis era més aviat de convidat de pedra i potser és per això (el quedar-me tantes paraules al pap) ara ho sublimo amuntegant mots en els meus articles sempre arrauxats i divagants.\nPer cert, el dia que tornis per Athanàgia -amb georadar o sense- serà un immens plaer compartir un cafè amb tu -i tal vegada algun amic comú- i xerrar.\nAlex Farell | 7 febrer 2012 a les 8:23 PM\nm’ha transportat el teu fantàstic relat, ha estat una agradable lectura!!!


Mobilitat preveu una entrada mitjana d’entre 12.000 i 14.000 vehicles diaris | BonDia Diari digital d'Andorra.\nDc., 30/12/2009 - 20:02\nMobilitat preveu una entrada mitjana d’entre 12.000 i 14.000 vehicles diaris\nM.M / M.F.\nL’Agència de Mobilitat preveu que l’entrada de vehicles aquests dies, i fins al cinc de gener, sigui d’una mitjana d’entre 12.000 i 14.000 vehicles diaris.\nTal com recorda Jaume Castells, de l’Agència, aquesta és l’afluència que s’assoleix normalment durant les dates nadalenques i, d’aquesta manera, va afegir que des del dia 24 i fins al 29 el volum de vehicles que havien entrat al país per les dues fronteres s’eleva a uns 78.000, ja que la mitjana diària ha estat d’uns 13.000. En aquest sentit, cal assenyalar que durant les vacances del Nadal poden arribar a entrar al país uns 170.000 vehicles.\nPel que fa als problemes que es poden registrar al llarg d’aquests dies i fins al dia 5 de gener, Castells va posar de manifest que és més que probable que hi hagi complicacions en les entrades per les dues fronteres entre les nou del matí i les 12 del migdia i que, a la tarda, a partir del tancament de les pistes, aquests problemes es donin tant en la baixada dels camps de neu cap al centre d’Andorra la Vella i Escaldes, però també per abandonar el país. L’excepció, però, serà demà, ja que no es preveu que sigui una jornada especialment complicada pel que fa a la mobilitat.\nQuant als problemes registrats ahir, Castells va assenyalar que es tractava d’un dia “atípic”, ja que el fet que fes mal temps va provocar que moltes persones que es dirigien a pistes decidissin finalment baixar, ja al matí, cap a Andorra la Vella i Escaldes per realitzar les compres. A més, també es va donar la circumstància que moltes persones abandonaven el país per anar a passar el Cap d’Any als seus llocs d’origen. És per això que es van produir retencions cap al migdia al centre de les parròquies centrals i també a la sortida cap a l’estat veí del sud. A la tarda, també es van registrar retencions, que van arribar als cinc quilòmetres a la sortida cap a França.\nOptimisme als comerços\nEl president de la Federació d’Associacions de Comerciants d’Andorra (FACA), David Fraissinet, es va mostrar ahir optimista pel que fa a la previsió de vendes dels propers dies. Segons va explicar Fraissinet, des del passat dimarts “es va notar un augment de l’activitat i va pujar la facturació, però estem venent menys que la temporada anterior”. No obstant això, el president de la FACA va matisar que, per qüestions de calendari i de la distribució dels dies festius, els comerciants són optimistes. En aquest sentit, Fraissinet va apuntar que, tot i l’elevat nombre de persones que ja han visitat el Principat en els últims dies, “el millor ha de venir”.\nMenys positiu va ser el balanç provisional de la federació sobre el mercat de Nadal, que està ubicat des del 22 de desembre a la plaça de la Rotonda. Segons el president de la FACA, les condicions meteorològiques estan condicionant els primers compassos de la fira, ja que “ha estat plovent molt i la gent no passa gaire temps al carrer”. Així mateix, Fraissinet va recordar que l’any passat hi havia més activitat, perquè no va ploure tant.\nBona ocupació als hotels\nDe la seva banda, el president de l’Associació d’Hotelers d’Andorra (AdHA), Jordi Daban, espera que hi hagi uns nivells d’ocupació hotelera “similars als anys anteriors”. L’hoteler va explicar que en els últims dies alguns hotels han arribat a la plena ocupació i “molts superen el 80%”. Això fa que, en general, els hotelers tinguin bones expectatives per al proper cap de setmana, mentre que “per als dies 4, 5 i 6 de gener, hi ha encara alguns forats”. Pel que fa als establiments que estan a peu de pistes, Daban va afirmar que “teòricament, les ocupacions haurien de ser més altes”, tot i matisar que “les condicions de la neu no són les idònies”. D’altra banda, el president de la Unió Hotelera (UH), Xavier Palou, va declinar fer previsions d’ocupació hotelera per a aquestes festes de Nadal.


Secció de HALO a Xbox Live | Juga i Calla\nSecció de HALO a Xbox Live\t12 Setembre 2009\nHalo Waypoint serà, a partir del 5 de Novembre, una nova secció del dashboard de totes les Xbox360 conectades al Live. És una collonada com una altra, que dóna més importància (si és que és possible) a la franquicia estrella de Microsoft, i que servirà, segons diuen, per accedir a documents de video i audio inèdits sobre l’univers d’Halo, i en el que cada usuari podrà seguir la seva “Halo Career”, que venen a ser com un seguit de logros que tindràs segons hagis jugat als jocs de Halo, i comparar-ho amb els teus colegues i tal.\nSegurament, serà un magatzem d’informació sobre tot el que ha sortit de Halo fins ara, que no és poc, i pot ser que només sigui accessible per als membres Gold, però això diuen que encara no se sap segur. A més, servirà com a plataforma de llançament dels curts d’animació aquells (Halo Legends) que van anunciar farà ja algun temps. Nose, ja veurem en què queda. De totes maneres, serà el santuari de qualsevol Halo-whore.


Nou disseny de cartutx de moda colorit PDQ per a nens Joguines Venda al detall Fabricants i proveïdors - Fàbrica de la Xina - Jiechuang Display\nNou disseny de targetes de moda colorida PDQ per al comerç de joguines infantils\nNou disseny Targeta de moda colorida PDQ per a nens Joguines Venda al detall Informació bàsica Per què Shenzhen JieChuang mostra? No 1: Tècnica de fabricació Els treballadors hàbils, els estrictes supervisors i la introducció d'equips avançats asseguren no només l'assegurament de la qualitat, sinó també la competitivitat competitiva ...\nModel NO.:JC Mostra PDQ Especificació: un nivell de qualitat, e. g CE, RoHS, SGS, GMP, etc.\nOrigen: Lloc de producció, tals com: Guangdong, Xina. Introduïu l'atribut aquí (per exemple: Mida): introduïu el valor aquí (per exemple: 12 polzades)\nCapacitat de producció: per exemple: 50.000 PCS / any.\nExcel lent anunci per a nous productes i excel·lent venedor de promoció\nConstrueix i millora la imatge de l'empresa\n100% cartró ondulat reciclat\nLaminació brillant / mat o oli UV recobert\nA mida, lleugerament ponderat, portàtil, sigui fàcil de plegar, muntar, desmuntar i transportar\nEl 40% de la quantitat total com a dipòsit, el 60% de la quantitat total com a saldo per TT\nPaypal, Western Union, Transferència bancària\nL'estalvi d'envasos plans envia costos o segons la sol·licitud dels clients\nUns 20 dies després del dipòsit arriba al nostre compte\n$ 100 per a una mostra amb impressió d'injecció de tinta (reemborsable després de l'ordre confirmat)\n3-5 dies després del pagament confirmat\nImpressió d'injecció de tinta\nPer què mostra Shenzhen JieChuang?\nN º 1: Tècnica de fabricació\nEls treballadors hàbils, els estrictes supervisors i la introducció d'equips avançats asseguren no només l'assegurament de la qualitat, sinó també els productes competitius. Té un paper destacat entre totes les empreses del mateix camp empresarial per la seva manera avançada de gestió empresarial, un excel·lent treball en equip i un excel·lent crèdit de qualitat.\nNo 2: superioritat del producte\nR: Els materials principals són materials reciclables i de protecció del medi ambient.\nB. Disseny lleuger i portàtil. El mànec es doblega quan no s'utilitza per facilitar l'empaquetatge i l'emmagatzematge.\nC. Es pot personalitzar sempre que els clients tinguin algun requisit.\nD. Promoció publicitària viva. Utilitzant aquestes eines de propaganda barates, per una banda, la millor opció per posar els productes, per altra banda, la millor manera d'oferir informació, atraure els consumidors i obtenir beneficis alts a canvi.\nE. Disseny excel·lent per a qualsevol tipus de producte.\n1. Aquest és un fabricant professional de display de cartró POP. Tenim 9 anys d'experiència en la indústria de productes de cartró POP i gaudeix de bona reputació. Els nostres productes han guanyat l'aprovació dels clients a tot el món.\n2. La nostra empresa ofereix serveis integrals (de disseny, fabricació de mostres, producció de mercaderies i transport de mercaderies) al client.\n3. Ajudarem a que la marca de productes dels clients sigui més i més evident, ajudi a millorar els punts de venda i a promoure volums majoristes. A continuació, els nostres clients poden crear fàcilment el valor afegit dels productes, reduir el preu de cost en el procés distribuït del producte i millorar el reconeixement de marca.\n4. Realitzem un sistema de control de qualitat estricte i estricte per garantir que cadascun dels nostres productes compleixi els requisits del client. A més, tots els nostres productes han estat provats estrictament abans de l'enviament.\n5. L'empresa ocupa més de 13.000 metres quadrats i compta amb més de 200 empleats. Hem introduït equips avançats de producció (dimensió d'impressió: 1200 * 1620mm), premses de quatre colors offset i conjunt complet de producció automàtica. Com ara equips de preparació de superfícies automàtiques completes d'alta velocitat, rodets de gelatinització de màquines de laminació, màquina automàtica de decrecat, etc.\n6. El nostre objectiu és ajudar els clients a assolir els seus objectius. Sempre estem fent grans esforços per aconseguir aquesta situació guanyadora i sincerament us convidem a cooperar amb nosaltres.\nJiechuang Display és un dels principals fabricants i proveïdors de Joguines de Displays, la nostra fàbrica pot proporcionar als clients un nou disseny de cartró de moda de moda, pdq per a nens, joguines, venda al detall de productes amb bon preu. Si busqueu marques de visualització o productes d'alta qualitat, no dubti en contactar-nos.\nUn parell de: TPV Recicla la pantalla de paper de cartró de material, plataforma de suport per a joguines per a nadons\nSegüent: Paper Point of Purchase Mostrador de pantalla Dipslay Shelf for Toys


‘PolCat’, la producció pròpia del FIMPT 2018 | FIMPT\n‘PolCat’, la producció pròpia del FIMPT 2018\nEl català Manu Sabaté i els polonesos Janusz Prusinowski Kompania protagonitzaran un dels darrers concerts del Festival\nLa formació polonesa Janusz Prusinowski Kompania i el català Manu Sabaté oferiran diumenge 17 de juny el concert de les 8 del vespre a la plaça de la Vila. Sota el títol “PolCat”, que juga amb els noms dels dos països i amb el de la polca, un gènere present en tots dos territoris, s’estrenarà aquesta col·laboració dins el FIMPT 2018.\nLa 38a edició del Festival Popular de Música Popular Tradicional arriba amb la força de la música de segell original, amb programació per a tot tipus de públic, i en dos escenaris principals immillorables, la plaça de la Vila i la plaça del Port.\nTeresa Llorens, regidora de Cultura, es mostra molt satisfeta de comptar amb Manu Sabaté, “un dels joves músics del país amb més empenta dins aquest panorama“, i explica que “la música d’arrel tradicional és una manera de conservar el patrimoni i de generar espais compartits de trobada, d’identificació, i que crea vincles de pertinença i arrelament“.\nPer la seva banda, Manu Sabaté ha explicat que li feia molta il·lusió estrenar aquesta producció en un festival de prestigi com el FIMPT, al qual ha participat en un parell d’ocasions, amb la Inxa Impro i amb la New Catalan Ensemble. També ha explicat que “el projecte està encara en fase de creació, volem mantenir les especificitats de cada territori, ja que els instruments tradicionals i els gèneres de ball noucentistes a tota Europa han evolucionat i s’han enriquit de manera diferent“. Per aquest motiu els dos artistes volen fer la seva pròpia música producte de la mescla de les dues cultures, no una mostra per separat de la música catalana i polonesa en un mateix escenari.\nLa col·laboració musical explora el diàleg entre les dues tradicions musicals, la catalana i la polonesa, de la mà d’aquests artistes cosmopolites i versàtils d’excepcional capacitat artística i comunicativa.\nJanusz Prusinowski i els seus companys han portat l’emoció de la música polonesa per tot el món, una emoció que han trobat en les fonts vives de l’herència popular, que són els vells músics pagesos. A l’edició de 2010 del Festival de Masurques del món que ells organitzen van trobar-se amb Manu Sabaté, que aquell any actuava al festival. D’aquesta trobada, al cap de vuit anys n’ha sortit una col·laboració que explora el diàleg entre les dues tradicions musicals, la catalana i la polonesa.\nManu Sabaté és un dels músics joves amb més empenta en les músiques inspirades en els sons tradicionals catalans, especialitzat en instruments de vent. També és un dels primers músics catalans que ha portat la gralla fora del seu context habitual, la música tradicional, i ha experimentat amb nous gèneres i llenguatges com la improvisació.


María Teresa Fernández de la Vega, Esteban Morcillo, Antonio Ariño\nFormar en igualtat de gènere i en lideratge de la dona a Àfrica és l’objectiu del conveni de col·laboració que han firmat aquest dimarts 10 d’octubre l’exvicepresidenta del Govern d’Espanya i presidenta de la Fundación Mujeres por África, María Teresa Fernández de la Vega i el rector de la Universitat de València, Esteban Morcillo. La primera beneficiària d’aquesta acció és una jove marroquina, Fatine Sakri, titulada en Administració i Direcció d’Empreses i feminista que vol contribuir a la transformació social del seu país i treballar per la visibilització de la dona i per aconseguir-ne la igualtat.\nA l’acte han assistit el vicerector de Cultura i Igualtat, Antonio Ariño; la vicerectora d’Ordenació Acadèmica, Professorat i Sostenibilitat, Maria Vicenta Mestre; les conselleres d’Habitatge, Obres Públiques i Vertebració del Territori, María José Salvador; de Justícia, Gabriela Bravo; i de Sanitat, Carmen Montón; la directora general d’Universitats, Josefina Bueno; la directora de l’Institut de la Dona, Maria Such. També han estat en l’acte el delegat del Rector per a la Cooperació, José Miguel Soriano; la directora de la Unitat d’Igualtat de la Universitat, Amparo Mañés; l’exministra Carmen Alborch; i degans de diferents centres de la Universitat.\nMaria Teresa Fernández de la Vega ha destacat la importància d’aquest programa “per l’impacte que produeix la transferència de coneixement en les joves, sobretot d’Àfrica, on les dones són el motor del continent, el gran motor de la societat”. De la Vega ha recordat que les dones africanes mantenen el 90% de l’economia informal; produeixen el 80% dels aliments i, sustenten a més del 40% de les famílies del continent. La presidenta ha afegit que en les dones “tenim posades totes les nostres esperances i l’estada que van a fer ací serà molt positiva i beneficiosa per a elles però també elles ens aportaran saviesa i coneixements d’un altre continent, una altra cultura i costums. Aprendrem molt d’elles”. A més, ha apuntat que a Àfrica existeix una gran discriminació i amb iniciatives com aquesta es vol donar suport al talent i treballar perquè siguen les dones les que promoguen els canvis.\nEl rector, Esteban Morcillo, s’ha referit al compromís de la Universitat en temes de cooperació, igualtat i sostenibilitat i s’ha mostrat satisfet de poder participar en un programa d’aquest tipus juntament amb la fundació que presideix De la Vega.\nAmb aquest conveni es beca a la jove Fatine Sakri que cursarà el màster de Gènere i Polítiques d’Igualtat de la Universitat de València i després tornarà al seu país per tal de posar en pràctica els coneixements adquirits. La selecció l’han feta la Universitat i la Fundació entre aspirants del continent africà.\nDesprés de la firma del conveni, Maria Teresa Fernandez de la Vega ha oferit la conferència ‘Mujeres, fronteres y globalización’, en l’Aula Magna de l’edifici històric de la Nau.\nEl conveni firmat amb la Fundación Mujeres por África té l’objectiu de promoure la igualtat de gènere i el lideratge de la dona, en particular a Àfrica, a través d’activitats promogudes per les dues institucions. La fundació és una entitat privada sense ànim de lucre creada en 2012 per Fernández de la Vega. El seu principal objectiu és contribuir al desenvolupament del continent africà a través del suport i acompanyament a les seues dones, que constitueixen el seu gran motor de progrés. L’entitat està compromesa amb la democràcia, la pau, els drets humans i el desenvolupament econòmic i social sostenible.\nA través del conveni marc, ambdues entitats es comprometen "a estudiar propostes que tinguen per objecte contribuir a millorar el desenvolupament de l'Àfrica i a realitzar els seus millors esforços per al disseny i implementació de projectes i programes destinats a potenciar la col·laboració en l'àmbit de la formació i la recerca universitària”.\nAixí mateix, impulsaran activitats per desenvolupar conjuntament programes de sensibilització de cara a aconseguir una major conscienciació ciutadana sobre els problemes existents a l'Àfrica y sobre les possibles solucions.\nD'altra banda, mitjançant el conveni específic, la Universitat de València es compromet a assumir una beca d'estudis perquè una estudiant africana puga realitzar de forma gratuïta el Màster Universitari en Gènere i Polítiques d'Igualtat de la Universitat de València i que cobrirà allotjament i manutenció , desplaçament i una dotació econòmica de 400 euros en iniciar els estudis.\nLa Universitat firma el Pacte Valencià contra la Violència de Gènere


La llei Sinde rebrà avui el vistiplau de la comissió d'economia del Congrés\nEs preveu que CiU i PNB donin els suports necessaris per aprovar-la. Els internautes protestaran davant la cambra baixa\n1 min. Barcelona 21/12/2010 09:56\nLa comissió d'economia i hisenda del Congrés dels Diputats debatrà avui, i aprovarà amb tota probabilitat, la Llei d'economia sostenible, que inclou entre les seves disposicions addicionals la coneguda com a llei Sinde, que ha de facilitar el tancament de webs que permetin descarregar continguts de forma il·legal, és a dir, sense respectar la propietat intel·lectual.\nLes darreres negociacions han permès que CiU i PNB s'hagin decantat finalment per donar suport a la norma després que s'hi hagin introduït algunes esmenes, com ara la possibilitat d'establir un sistema d'arbitratge abans d'optar pel tancament d'una web.\nMalgrat aquestes rebaixes en la llei, els internautes continuen protestant contra el que consideren un atac contra la llibertat d'expressió, i avui estan convocats a manifestar-se davant del Congrés. Però els actes de protesta ja fa dies que duren. Ahir mateix, les webs de diversos partits polítics van rebre un atac per part d'Anonymous, i diumenge una vintena de pàgines van tancar voluntàriament durant unes hores i van col·locar a la seva portada un missatge crític amb la llei.


Cinc minuts de glòria rere la bandera reial - Altaveu el diari digital d'Andorra\nCinc minuts de glòria rere la bandera reial\nEl centenar de ciutadans que aglomerats en un parell de bombolles entre la plaça Rebés i la plaça del comú han pogut veure ben de prop els Reis d’Espanya quan s’han saltat el protocol esperen que la visita “situï Andorra al mapa” i faciliti el retorn de turistes després de la pandèmia\n25/03/2021 (18:52 CET)\nQue no seria bany de masses, ja se sabia. La pandèmia ho dificulta tot. Fins i tot a alguns alts càrrecs els ha obnubilat tant que s’han oblidat la mascareta FPP2, suposadament obligatòria per raons sanitàries (o potser no, depèn de les distància, aix, uix, que complicat). Però els reis, es diguin Joan Carles, es diguin Felip, sempre tenen adeptes. Arreu. Allí on hi ha colònia espanyola, hi ha fans monàrquics. I rere la bandera espanyola sempre hi ha qui busca i té cinc minuts de glòria. O alguns més.\nLa visita dels Reis d’Espanya al Principat, la primera de la història, ha tancat el centre d’Andorra la Vella. A estones. Ha sigut un banyet de massetes. Però la seva requesta ha tingut. Els més acèrrims esperaven veure’ls a la plaça del comú, una vegada que han vist que seria impossible arribar-se a Casa de la Vall, a la plaça del Consell General. Una hora abans de l’aterratge del ‘SuperPuma’ real a l’Estadi Comunal, els accessos a la seu parlamentària ja estaven sota control policial. I sota control dels homes de la seguretat reial.\nPer tant, semblava que al tomb de la casa comuna, seria el lloc idoni per seguir les evolucions primerenques, matinals, de la jornada inicial de visita reial. Però els han deixat clar els policies als fans de la corona que no podien fer estada a la plaça. “Per raons de seguretat”. S’han hagut de buscar nova poltrona. I l’han trobada a l’inici del carrer del Cap del Carrer i entre la plaça Rebés i la del comú, allí on Meritxell s’ajunta amb Doctor Vilanova.\nUna bona colla de ciutadans s'han aplegat també al tomb de la seu de Govern, visitada aquesta tarda per Felip VI.\nDe fet, fins allí s’han acostat Felip i Letizia quan després de la visita no exprés sinó super exprés al comú han decidit trencar el protocol i acostar-se a veure el centenar de persones que els aclamaven. En dues bombolles. Els dos grups que hi havia a banda i banda del carrer. I sense cap distància social. Anxovats. Que si els propers dies repunta el coronavirus i algun dels presents és un dels infectats, ja sabrà el doctor Martínez Benazet d’on vénen les misses. Dels “visca els reis” de la plaça Rebés.\nAbans i després de la salutació dels monarques -que han arribat amb un lleuger retard però han recuperat temps a marxes forçades-, els aglomerats a la plaça ho tenien clar: esperen que la visita dels reis espanyols serveixi per “situar Andorra al mapa”, que “els mitjans se’n facin ressò” i que “després de la pandèmia els turistes es continuïn recordant d’Andorra i vinguin”, destacaven als mitjans estrangers, fonamentalment espanyols, àvids de recollir opinions favorables a la corona.\nI és que això també era clar. Mentre aquells que rere la bandera recordaven els seus orígens fonamentalment espanyols tot i residir a Andorra i esperaven que la visita reial sigui beneficiosa per a la promoció del Principat a través de qui durant molts anys va ser príncep, els mitjans de comunicació de l’Estat espanyol buscaven sense dilació mostres d’admiració vers una institució en hores baixes. I és que és el primer viatge oficial a l’estranger dels monarques des que va esclatar la pandèmia no ha estat un bany de masses però sí que ha evidenciat una (certa almenys) admiració vers Felip i Letizia. Vers els Reis d’Espanya.\nReportatge gràfic: Ronnie Pino / Toni Solanelles / Alba Baró\nJosep Pintat busca l'acreditació per poder accedir a la plaça del Consell.\nEl 'SuperPuma' a punt d'aterrar a l'Estadi Comunal.\nEls Reis acompanyats del Copríncep episcopal i del representant del Copríncep francès baixant per escales a tocar Casa de la Vall.\nFelip i Letizia arribant a la plaça del Consell.\nFoto oficial davant de Casa de la Vall.\nEl cap de Govern i el Copríncep episcopal.\nUn primer pla de Felip VI\nFelip dirigent-se al representant del Copríncep episcopal Josep Maria Mauri.\nActe oficial davant de Casa de la Vall.\nEl rei d'Espanya conversant amb l'ambaixador Vicenç Mateu en presència de Joan-Enric Vives.\nRaül Ferré, Carles Enseñat i Marc Magallon esperant torn dins la seu del Consell General.\nPere López esperant la rebuda de Felip.\nUn grup de ciutadans a l'inici del carrer Cap del Carrer.\nFelip i Letizia apropant-se a un grup de ciutadans per saludar-los.\nEls reis apropant-se a un grup de ciutadans per saludar-los.\nFelip i Letizia posant entre Conxita Marsol i David Astrié davant del comú d'Andorra la Vella.\nLa comitiva de periodistes que habitualment segueix la Casa Reial anant cap a la plaça del Consell.\nLa policia demanant que s'obrís pas.\nRevisant la seguretat amb gossos ensinistrats.\nEls reis acostant-se al poble.


Puigdemont acusa el rei de fer-se seu el discurs del govern de Rajoy\nEl president avisa l'Estat que seria una "greu irresponsabilitat" no acceptar la mediació\nGERARD PRUNA Barcelona 04/10/2017 21:09\nANGL Puigdemont accuses King of speaking on behalf of Rajoy’s government\nCAST Puigdemont acusa al rey de hacerse suyo el discurso del gobierno de Rajoy\n24 hores després que el rei Felip VI aplanés el camí al govern espanyol per aplicar el 155 a Catalunya, el president de la Generalitat, Carles Puigdemont, ha decidit respondre amb una altra declaració institucional. Puigdemont, que dilluns compareixerà davant del Parlament per portar-hi els resultats del referèndum perquè es declari la independència, ha fet una declaració institucional des del Palau de la Generalitat en la qual ha acusat el monarca de renunciar al paper d'àrbitre que li atorga la Constitució per fer-se seu el discurs i les polítiques del govern de Rajoy, que han sigut "catastròfiques per Catalunya".\nPuigdemont, que ha acusat Felip VI d'ignorar deliberadament els milions de catalans que no pensen com ell i aquells que han sigut "víctimes d'una violència policial que ha glaçat el cor de tot Europa", ha lamentat que el rei perdés ahir l'oportunitat de fer una "apel·lació al diàleg i a la concòrdia". Per això, Puigdemont s'ha volgut adreçar directament al rei per dir-li: "Així no. Amb la seva decisió d'ahir, vostè va decebre molta gent a Catalunya que l'aprecia i que l'ha ajudat en moments difícils de la institució".\nEl president de la Generalitat ha criticat que el rei "va declinar ahir el paper moderador que li atorga la Constitució" i va optar per un discurs dur que "només busca aplanar les decisions que el govern espanyol fa temps que estudia per tal de liquidar el desig de sobirania del poble català". De fet, Puigdemont ha afirmat que les autoritats espanyoles "haurien d'explicar millor què passa a Catalunya, i oferir visions més ponderades".\nEn contraposició amb l'actitud de Felip VI, Puigdemont ha agraït "l'esforç de molta gent" a l'Estat que vol acompanyar el poble català i la seva reivindicació. "Som un sol poble, que no té cap problema amb les identitats. Som una societat enormement cohesionada en la diversitat", ha afirmat el president de la Generalitat.\nCom a mostra d'aquesta cohesió, Puigdemont ha reivindicat la quantitat de banderes espanyoles que es van poder veure ahir a les manifestacions per l'aturada general contra la violència policial, unes manifestacions de les quals el president ha enaltit el caràcter pacífic, "sense incidents" i lluny de la "violència" que molts hi volien veure.\nDiverses ofertes de mediació\nPuigdemont, que ha subratllat el compromís del Govern de protegir el conjunt de catalans i vetllar pels seus drets "pensin com pensin", ha reiterat la seva predisposició a emprendre un procés de mediació internacional. Després d'afirmar que en els últims dies la Generalitat ha rebut moltes propostes en aquest sentit, el president de la Generalitat ha avisat que seria una "greu irresponsabilitat no atendre els precs que envia gent de dins i fora de l'Estat perquè aquest debat s'encarrili des de la política i no des de la policia".\nPuigdemont, que ha afirmat que Catalunya té "més a prop que mai el seu desig històric", ha lamentat que l'Estat cregui que "tot s'hi val per impedir que un poble pugui decidir". Per això, ha demanat serenitat i ha subratllat que el que està fent Catalunya és quelcom que "altres pobles ja han fet i d'altres faran en el futur".


«L'esport no es rendeix» el nou concurs fotogràfic a Gandia\nLa regidoria d’Esports de Gandia ha llançat una nova iniciativa per a reflectir com la pandèmia ha afectat al món de l’esport amb el concurs fotogràfic «L’esport no es rendeix». Amb 80 de les fotos presentades a concurs es realitzarà una mostra fotogràfica al carrer. Totes eixes fotografies seleccionades tindran un reconeixement econòmic de 80 €.\nLydia Morant, regidora d’esports, ha explicat que la temàtica serà Gandia i els esports que realitzen els seus ciutadans i coms els ha afectat la covid-19.\nCada autor podrà presentar un màxim de deu fotografies. Aquestes han de ser originals, realitzades a la pandèmia, i no presentades a cap altre concurs. Amb una tècnica lliure i sense retoc electrònic, es valorarà la qualitat artística i el valor documental de la imatge.\nMorant ha assegurat que aquesta inicitiva el que vol és visibilitzar «l’esport a la nostra ciutat, posar en valor el teixit associatiu relacionat amb els esports i l’esforç que s’està fent per part de tots els clubs i associacions per a adaptar la pràctica esportiva a la nova normalitat al temps que es transmeten bons valors als més menuts».\nLes fotografies es poden entregar al Servei d’Esports, de dilluns a divendres de 9:00 a 14:00 hores, fins al 6 de novembre.


L’Ampuloma és un tumor benigne o maligne localitzat a la zona on desemboca el conducte biliar i pancreàtic a l’intestí, coneguda com papil•la de Vater.\nEl diagnòstic de sospita de l’ampuloma s’estableix mitjançant una Ecografia que demostra dilatació de la via biliar extrahepàtica, però és una exploració insuficient fins al 20% dels casos. La Tomografia computeritzada (TC) o Ressonància magnètica permet valorar aquesta lesió si té una grandària major de 2 cm, sent sobretot útil per avaluar el teixit del voltant i llunyà al tumor.\nL’Ecoendoscòpia és la prova d’elecció per al diagnòstic de l’ampuloma, permetent valorar lesions fins i tot menors d’un cm, la possibilitat d’invasió de la paret duodenal o del pàncrees i el creixement del tumor en els conductes biliar o pancreàtic (creixement intraductal).\nEl duodenoscopi és un endoscopi de visió lateral (a diferència del gastroscopi i colonoscopi que tenen una visió frontal) que permet visualitzar fàcilment la papil·la, sent d’elecció per identificar directament petits ampulomas i obtenir mostres per a l’estudi histològic.\nHi ha ampulomas de localització més superficial (periampulares), altres de localització més profunda (intraampulares) i altres mixtos; en els més superficials podria obtenir el diagnòstic de les biòpsies realitzades amb el duodenoscopi, però els més profunds solen precisar la realització d’una CPRE per obtenir el diagnòstic histològic.\nEn cas que l’ampuloma maligne pugui ser operat, la meitat dels pacients sobreviuen després d’un seguiment de 5 anys, sent de millor pronòstic que el càncer de pàncrees, que només té un 20% de supervivència.\nLa resecció endoscòpica, anomenada ampulectomia, és una tècnica similar a la resecció d’un pòlip, mitjançant una nansa que engloba la lesió i que està connectada a una font de diatèrmia que provoca el pas de corrent elèctric provocant el seu tall. Sol realitzar-se quan el tumor és habitualment benigne.


Inditex i la filantropia empresarial a Bangla Desh - Campanya Roba Neta - Campanya Roba Neta\nInditex i la filantropia empresarial a Bangla Desh\n| 21 juny 2011\nResponsable de la Campanya Roba Neta a SETEM Catalunya\nEl Grup Inditex (propietari de Zara, Bershka, Stradivarius, Pull & Bear i altres marques de moda de gran èxit comercial) ha anunciat que destinarà més de mig milió d’euros a tres programes de desenvolupament dirigits a la millora de la qualitat de vida de tres comunitats vulnerables de Bangla Desh, en el marc de la col·laboració solidària que mantenen amb Cáritas. Sense entrar a discutir l’impacte positiu d’aquests projectes, val la pena una reflexió sobre la situació d’aquest país asiàtic que en pocs anys s’ha convertit en proveïdor d’articles de moda per a tot el món.\nLa confecció bengalí va començar a créixer espectacularment en els anys 90. El país presentava un avantatge important sobre els seus competidors directes: no estava afectat per les restriccions derivades de la Acord Multifibres, un tractat internacional que protegia els mercats europeu i nord-americà dels productes del sud-est asiàtic a través de quotes a les importacions. Però, tot i que les restriccions desapareixen el 2005, Bangla Desh segueix mantenint un creixent nivell de producció que no es justifica, ni molt menys, per les innovacions tecnològiques o les bones infraestructures. Més aviat al contrari: si d’alguna cosa es queixen les empreses inversores estrangeres és de la precarietat en les comunicacions i els transports. Quin és l’atractiu d’aquest país asiàtic?\nBangla Desh presenta els salaris i els costos laborals industrials més baixos del planeta. El 2006, després de manifestacions multitudinàries i forts enfrontaments entre obrers i obreres i dispositius policials, el govern va incrementar el salari mínim mensual en el sector de la confecció fins a arribar als 1.662,50 Taka (aproximadament 20 euros). Quan els treballadors i les treballadores van sortir al carrer per protestar pel que consideraven un increment insuficient, la repressió va ser molt més intensa i es van empresonar diversos líders de les organitzacions de persones treballadores. Avui, segons les últimes investigacions de les organitzacions vinculades a la Campanya Roba Neta (CRN), una obrera pot arribar a ingressar 34 euros mensuals, si té la sort que se li paguin les hores extra. Encara que els preus a Bangla Desh siguin més baixos que a Europa o EUA, ONG i sindicats calculen que el salari que una obrera bengalí hauria de cobrar per equiparar la seva capacitat de compra a la d’una obrera mitjana occidental, se situaria al voltant dels vuit dòlars diaris . Només per a que una obrera i la seva família poguessin arribar a omplir la cistella bàsica, farien falta prop de vuitanta dòlars mensuals.\nPerò els costos que les inversores estalvien a Bangla Desh no són només els salarials. L’extrema precarietat de les fàbriques i tallers bengalís ha convertit la indústria d’aquest país en una font inesgotable de catàstrofes laborals. El 2006, un incendi a la fàbrica Chittagong va matar 50 treballadores i treballadors i va ferir 100 més. El mateix any, l’enfonsament del Phoenix Building, va acabar amb la mort de 19 persones i amb 50 més ferides a les quals caldria afegir les treballadores de la factoria de l’Imam Group, que van sentir l’explosió i van patir les conseqüències d’una fuga desordenada de unes instal.lacions no preparades per a aquest tipus d’emergències. Aquests són els últims capítols d’una llarga sèrie que s’inicia en els anys 80: 12 persones mortes a l’agost de 2000 a l’incendi de Globe Knitting, 48 persones mortes al novembre de 2000 en l’incendi de Sagar Chowdhury Garment Factory (entre elles 10 nenes i nens), 24 persones mortes i més de 100 ferides a l’agost de 2001 a Macro Sweater, 9 persones mortes i més de 50 ferides al maig de 2004 a Misc Complex …\nUn dels casos d’enfonsament amb més repercussió internacional va ser el de la fàbrica Spectrum, als afores de Dhaka. L’any 2002, el propietari de la fàbrica va decidir afegir un pis a l’edifici de 4 plantes. Uns dies abans de l’ensorrament, les treballadores van advertir algunes esquerdes a les parets de la cinquena planta i l’11 d’abril de 2005 a la una de la matinada, tot l’edifici va caure. L’accident va causar la mort de 64 persones i ferides a 70, encara que la immensa majoria d’elles acabaven la seva jornada “oficial” a les sis de la tarda.\nLa CRN i les organitzacions locals van poder esbrinar que Spectrum treballava per a les empreses KardstadtQuelle, Steilmann, New Yorker, Kirsten Mode i Bluhmod, New Wave Group, Scapino, Cotton Group, Solo Invest, Carrefour, així com per al Grup Inditex. Després dels fets, les organitzacions de treballadores demanaven a aquestes grans empreses que s’impliquessin en la creació d’un fons de compensació per les víctimes i les seves famílies. El fons de compensació va ser impulsat per Inditex i preveia 533.000 euros per afrontar les indemnitzacions. Finalment, la majoria de les empreses es van desmarcar d’aquesta iniciativa. Les famílies van trigar vuit mesos a rebre les primeres compensacions per afrontar les despeses mèdiques. Les llars de les persones mortes van rebre uns 1.000 euros de l’Associació de Productors i Exportadors de Roba de Bangla Desh i, algunes de les famílies de les ferides van ingressar 266 euros per decisió dels tribunals laborals.\nPer valorar la filantropia empresarial, hem de ser capaços de veure la pintura completa. Les firmes internacionals exigeixen a les fàbriques productores una competitivitat basada en la reducció a gairebé zero dels costos laborals i fiscals i en la capacitat per servir les comandes de forma ràpida i flexible. Per estalviar costos d’emmagatzematge i per no acumular producte que potser no tingui l’èxit esperat, les firmes de moda, de roba esportiva o les cadenes de distribució imposen a més terminis de lliurament cada vegada més curts. Com a conseqüència, la comercialització de roba es converteix en un sector dominat per unes poques empreses transnacionals amb milers de fàbriques proveïdores que assumeixen les seves draconianes condicions fent pagar els costos reals d’aquesta forma de produir a les treballadores.\nLa firma tèxtil gallega va registrar un benefici de 1.732 milions d’euros el 2010, any en què va obrir 437 botigues. A 2011, compta amb 5044 establiments a 77 països. Els programes de cooperació poden millorar la qualitat de vida d’uns milers de persones però estratègies comercials de les grans empreses estan empobrint i explotant milions.\nUniqlo, que demà estrena botiga a Barcelona, és una de les vint principals empreses del tèxtil global que no garanteix els drets i les reivindicacions de les persones treballadores, segons assenyala l’Informe 2019 sobre Salaris Dignes llançat avui per la Campanya Roba Neta. Uniqlo encara deu 5,5 milions de dòlars per salaris impagats i indemnitzacions...\nPreguntes formulades sobre l’Acord de Bangla Desh\nEl 19 de maig de 2019, el Tribunal Suprem de Bangla Desh va acceptar un Memoràndum d’Enteniment (MoU, de les seves sigles en anglès) aconseguit a principis d’aquest mes entre el Comitè de Direcció de l’Acord de Bangla Desh i l’associació d’empresaris de Bangla Desh a l’estat, el BGMEA. El MoU estableix que l’Acord continuarà...\nAniversari del desastre del Rana Plaza: exigim al Govern de Bangla Desh la continuïtat de l'Acord per a la Seguretat a les Fàbriques i la fi de la repressió cap a sindicalistes i treballadores.\nDimecres 24 d’abril es complien 6 anys de l’esfondrament de l’edifici Rana Plaza a Bangla Desh, en què van morir 1134 persones treballadores de la indústria tèxtil i milers més van resultar ferides. En aquest dia, els nostres pensaments estan amb les famílies que van perdre els seus éssers estimats fa sis anys i amb les...\nDia d’acció internacional en suport a les treballadores en peu pels seus drets laborals: Global Garment, Bangladesh\nRellançament del Fashion Checker!\nLes ales no estan a la venda: un viatge a l’laberint de la moda ràpida\nEl paper de la Unió Europea per acabar amb la violència de gènere en la indústria tèxtil\naccidents Acord Adidas alternatives Bangla Desh Bangladesh Benetton Cambodja campanya Carrefour confecció consum Drets Humans drets laborals El Corte Inglés explotació Gap guia H&M Inditex lidl Mango Marroc moda Primark Rana Plaza repressió roba roba neta RSC RSE salaris sandblasting seguretat silicosi treballadores Turquia Tànger tèxtil UAB vídeo Walmart Xina Zara Índia\nHi estic completament d’acord.\nPer fer la informació més clara i entenedora per a la gent que vivim aquí, crec que s’hauria de fer referència només a un tipus de moneda (euros), i no a euros i dòlars.\n“una obrera pot arribar a ingressar 34 euros mensuals, si té la sort que se li paguin les hores extra. Encara que els preus a Bangla Desh siguin més baixos que a Europa o EUA, ONG i sindicats calculen que el salari que una obrera bengalí hauria de cobrar per equiparar la seva capacitat de compra a la d’una obrera mitjana occidental, se situaria al voltant dels vuit dòlars diaris . Només per a que una obrera i la seva família poguessin arribar a omplir la cistella bàsica, farien falta prop de vuitanta dòlars mensuals.”


No feu soroll...!: Al drac va matar i la princesa va salvar\nPublicat per Jansy a 22:10\nMmm... tinc unes quantes hipòtesis:\n- No és que no hi hagi llibres de butxaca... és que no els veus... segurament n'han passat uns quants abans que tu i com que són fàcils d'amagar... han "volat" ;-)\n- La legalitat de la venta de roses és mooolt dubtosa... no sé si s'ha de tenir alguna llicència o demanar permís, però nosaltres n'havíem vengut pel viatge de fi de curs, comprades no-sé-on i vengudes a un preu més elevat que no-sé-on...\n- I suposo que això de les 300 pàgines... no sé, déu n'hi do, deu cansar força no, exprimir-s'hi tant el cervell?? Total, crec que el preu no va a "pes" com si fossin pomes... S'hie sforcen emnys i en treuen el rendiment. hahaha... En el fons deu ser una estratègia!\nQuina de tonteries dic... re, re, espero que passessis un bon dia ;-)\n24 d’abril de 2009 a les 21:21\nuix... "s'hi esforcen menys", perdó!\njajajaja molt bó això de les paradetes de polítics que donen globus jajajajaja.\nEstic amb tu amb que és un dia en el que et sents molt més català.\nTothom participa de la festa!\nÉs curiós que tothom deia "les rambles estan petades, no es pot passar" i tot i saber la saturació humana que et trobaries, acabaves anant a la rambla, perquè necessitaves formar part de la festa, viure l'atmosfera i disfrutat d'un dia tan meravellós com el que va fer.\nAh! crec que la gent mira les cares dels escriptors per això mateix que dius, perquè no saben la cara que fan i senten curiositat per saber-ho.\nEncara que compris llibres la resta de l'any, aquell dia sempre m'auto-regalo un llibre.\nPer cert, quin llibre/s vas regalar??\n25 d’abril de 2009 a les 8:47\nLaia, si que deuen volar alguns, sí. Masses mans tocant llibres i poca gent a l'aguait. Suposo que els llibres curts és per estratègia, però és que n'hi ha cada un... per no dir noms, diré els de Sergi Pàmies i els de Quim Monzó.\nJes, Els catalans som massoquistes i anem a les Rambles a patir, a que ens fotin empentes, a que ens atabalin amb els cotxets de nens o, en el pitjor dels casos, que ens fotin la cartera. Vaig regalar "Yo mato", "Kafka a la platja" i "El evangelio del mal" i em van regalar "El color de la magia" i "La resurrección de Antártica". Quants llibres!\n26 d’abril de 2009 a les 16:23\nM'agrada la teva tornada :D\nHe rigut molt amb el teu post de "Vaig cometre un delicte" (o per l'estil! :P)\nJo m'he enfadat el dia de Sant Jordi (per sort, no el d'aquest any!).


hotel.de | Registre\nEncara no tens accés? Registra't gratuïtament aquí!\nSi us plau, introduïu primer les vostres dades d'accés.\nE-mail o Nom d´usuari:\nSi us plau, en cas d'haver oblidat la vostra contrasenya, cliqueu aquí.\nRegistre sense codificar: Si tinguéssiu problemes a l'hora de registrar-vos, si us plau, feu servir Registre sense codificació SSL.


14 de Maig de 2015 /in Energía /by manifesta\nQue l’energia eòlica és una font d’energia renovable, neta i que no emet gasos d’efecte hivernacle és una cosa que actualment qui més qui menys ja té clara. El que potser no sap tanta gent és que a banda d’aquesta aplicació, l’eòlica en té d’altres, algunes de tan curioses com la de minimitzar els efectes produïts pels temibles huracans.\nAixí ho apunta un estudi realitzat per l’enginyer i professor titular de la prestigiosa Universitat de Stanford, als Estats Units, Mark Z. Jacobson. L’estudi, creat amb l’objectiu de registrar els efectes que produeixen els huracans sobre els parcs eòlics situats a alta mar, ha demostrat que les turbines poden interrompre un huracà, aconseguint reduir la velocitat del vent fins a gairebé 150 kilòmetres hora i disminuint el nivell de les onades en un 50%.\nPer arribar a aquesta conclusió, Jacobson ha desenvolupat durant dues dècades, un simulador mitjançant el qual es pot provocar un huracà de forma fictícia i estudiar quins efectes favorables poden produir les turbines eòliques en un escenari real. El sistema ha treballat amb les dades registrades durant alguns dels huracans que més mal han fet als Estats Units en els últims anys, com ara l’Isaac –que va tenir lloc a la a Nova Orleans el 2012-, el Sandy –a Nova York, el mateix any- o el devastador Katrina –que va arrasar la zona de Nova Orleans el 2005-.\nA diferència dels patrons climàtics normals que conformen el clima global a llarg termini, els huracans són fenòmens inusuals i aïllats que es comporten de manera diferent. Precisament en base això, Jacobson i el seu equip van formular la hipòtesi de que un huracà podria veure’s més afectat pels aerogeneradors que els vents normals, i d’aquesta manera van emprendre el seu projecte.\nMalgrat que ara per ara es tracta només d’una simulació feta per ordinador, els resultats no deixen de ser sorprenents. Segons les dades, davant d’un hipotètic huracà la presència dels aerogeneradors provocaria una desacceleració dels vents i una disminució de la seva retroalimentació, cosa que produiria una frenada dràstica –de gairebé el 79%- en la intensitat d’aquest fenomen atmosfèric.\nLes conclusions de l’estudi, publicades a la revista Nature Climate Change, també apunten que els parc eòlics marins podrien resistir, sense patir danys importants, huracans de categoria 2 i 3 i recomanen a més, la instal·lació d’aquest tipus de turbines a les zones més castigades pel fenomen com a mesura de mitigació de possibles desastres.\nAixí, i tot i que la construcció d’aquest tipus de parcs suposa un cost econòmic important, el total de la despesa, o si més no bona part d’ella, es podria finançar gràcies a l’abastiment energètic que la pròpia instal·lació generaria.\nLa inversió en aquest tipus de construccions quedaria encara més justificada si es té en compte que gràcies als aerogeneradors s’aconseguiria frenar la brutalitat dels efectes de l’huracà i es reduirien els possibles danys i costos –tant materials com personals- un cop aquest arribés a terra.\nTant és així, que els resultats extrets del simulador asseguren que si a la zona de Nova Orleans hagués existit un parc eòlic de 78.000 molins, els efectes del devastador Katrina en prou feines s’haguessin notat a la zona.\nTags: Energia eòlica, huracans, Katrina, Mark Z. Jacobson, Nature Climate Change, Stanford\nMinieòlica: molins per convertir les ciutats en entorns més sostenibles\nEnergía eólica y conservación natural, dos objetivos del mismo horizonte\nAl viento: hackers al rescate de la energía eólica\nLa energía eólica, la más barata\nL’impacte de la reforma energètica El Punt Avui TV amb Víctor Cusí La regulació de l’autoconsum, fre o oportunitat de negoci?


Alternatives per reubicar les activitats de Can Torelló en cas que es perllongui el tancament de la instal·lació - Komunica.press\nInici Baix Llobregat Gavà Alternatives per reubicar les activitats de Can Torelló en cas que es...\nL’Ajuntament de Gavà ha presentat als clubs i les entitats un conjunt d’alternatives per reubicar les activitats que es desenvolupen a Can Torelló, en cas que s’hagi de perllongar el tancament cautelar de la instal·lació. Es tracta d’un conjunt de solucions preparades per posar en pràctica si l’estudi de detall sobre la contaminació del sòl confirma que aquest equipament esportiu ha de romandre tancat.\nAquest estudi ja s’ha adjudicat a una empresa acreditada per l’Agència de Residus de Catalunya i els treballs s’iniciaran de manera immediata. Es preveu que els resultats es coneguin a finals d’agost o principis de setembre, i serà aleshores quan es determinarà amb tot detall l’abast de la possible contaminació del sòl, l’afectació que pugui haver-hi en els usos de la instal·lació i les accions necessàries per abordar el problema i adoptar les solucions que s’escaiguin.\nLa primera de les solucions per a les activitats de Can Torelló és l’ús del camp de futbol de l’estadi de la Bòbila, que actualment acull els partits del C.F. Gavà i les activitats del Club d’Atletisme. Així, a partir de mitjans de setembre, es podrà utilitzar el camp de futbol de gespa natural. En paral·lel, atès que aquesta superfície es podria malmetre pel fet de tenir un ús intensiu, l’Ajuntament està estudiant la possibilitat d’instal·lar-hi gespa artificial en cas que sigui necessari. L’ampliació dels usos del camp de la Bòbila anirà acompanyat de les actuacions necessàries per protegir la pista que l’envolta i així poder compatibilitzar la pràctica intensiva del futbol amb la pràctica de l’atletisme.\nLes mesures alternatives a Can Torelló també contemplen la redistribució dels horaris d’ús del camp de futbol de Can Tintorer. A més, l’Ajuntament llogarà temporalment instal·lacions privades de futbol 7 per tal de disposar de més opcions.\nPel que fa a les activitats de beisbol i softbol, podran dur a terme els entrenaments a les instal·lacions de Can Sellarès, i les competicions en camps cedits pels ajuntaments de Sant Boi i Viladecans.\nAquestes mesures s’han comunicat al conjunt de clubs afectats, amb els quals es consensuarà la necessària redistribució d’horaris d’entrenament i competició, establint criteris compartits. L’Ajuntament vol agrair la col·laboració de tots els clubs, dels usuaris i de les seves famílies. La intenció de l’Ajuntament, com es va comprometre des del primer moment, és facilitar el màxim possible les activitats que es desenvolupen a Can Torelló, i que per tant disposin d’espais alternatius i adequats.\nIndicis de contaminació del sòl a Can Torelló\nLes mesures per reubicar els usos de Can Torelló es prenen davant la possibilitat que aquestes instal·lacions municipals no es puguin utilitzar durant en temps prolongat arran dels indicis de contaminació del sòl detectats i a l’espera de conèixer amb detall l’abast del problema. Cal recordar que coincidint amb el període d’estat d’alarma provocat per la pandèmia de la COVID-19, i per tant amb les instal·lacions tancades, l’Ajuntament va tenir coneixement dels resultats dels estudis preliminars sobre l’estat i caracterització del sòl de la Zona Esportiva de Can Torelló, realitzats en el marc de la tramitació del planejament urbanístic per a la creació de la ciutat esportiva prevista en aquest espai.\nEls estudis van indicar que en alguns punts de la zona es detectava presència de metalls i hidrocarburs que podrien estar per sobre dels valors admissibles. Davant d’aquest indici de risc per a la salut, i per evitar qualsevol eventual afectació en les persones usuàries i els treballadors de les instal·lacions, l’Ajuntament va prendre la decisió cautelar i preventiva de suspendre les activitats a Can Torelló i mantenir l’equipament tancat fins que es disposi d’un coneixement més aprofundit del problema i de plenes garanties que es pot fer servir sense cap risc.\nL’Ajuntament va posar la situació detectada en coneixement de l’Agència de Residus de Catalunya, i tant els estudis realitzats com les accions que s’estan fent es fan amb el vistiplau d’aquesta entitat.\nLa primera actuació és el treball més aprofundit d’anàlisi que permeti disposar d’una mostra àmplia i completa de sondejos a tota la zona. L’objectiu és determinar amb tot detall l’abast de la possible contaminació del sòl i aleshores poder establir les accions necessàries per abordar el problema i les solucions que s’escaiguin. Aquests treballs es realitzaran durant els mesos de juliol i agost. Quan acabin es podrà determinar els passos a seguir tant pel que fa a les intervencions necessàries com a l’afectació en l’ús de les instal·lacions. Serà l’anàlisi detallada el que permetrà determinar quin tipus d’intervenció caldrà fer, ja siguin actuacions concretes en determinats punts on s’hagin establert focus de contaminació, o bé un projecte més ampli de reparació de l’espai.\nL’Ajuntament no pot aventurar en aquest moment del procés quines decisions concretes caldrà prendre, la seva durada, el cost i les afectacions que se’n derivin. Sí que reitera una vegada més el compromís de màxima transparència i informació al conjunt de la ciutadania, i específicament a totes les persones i col·lectius usuaris de Can Torelló. Així mateix, l’Ajuntament demana comprensió davant d’aquest fet i, sobretot, que no es generin alarmes innecessàries ni es caigui en la imprudència de minimitzar cap risc. Ha estat justament la prudència i el fet de posar davant de tot la salut de les persones el que ha portat a prendre la decisió cautelar de mantenir tancat temporalment Can Torelló.\nD’altra banda, l’Ajuntament manifesta la voluntat de restablir el funcionament de les instal·lacions quan hi hagi tota la seguretat, i alhora tirar endavant la creació de la ciutat esportiva, un projecte beneficiós per a la Gavà pel que representarà de millora dels equipaments cívics i esportius i de posicionament estratègic de la ciutat com a referent en l’àmbit esportiu. Tant el Can Torelló actual com el futur, tindran més garanties després d’haver detectat aquest problema com, sobretot, després que se’n conegui la dimensió i es facin les actuacions necessàries.\nArticle anteriorRefugis de biodiversitat creats a partir d’arbres caiguts pels temporals\nArticle següentMar Vilaseca abre el ciclo estival de conciertos gratuitos en los jardines del Castillo


Cabell gras: causes i com lluir un pèl sa i net\nActualitzada 02/03/2021 a les 18:53\nEncara que es tracta d'una patologia crònica, la doctora Amira Chehade, explica les causes més comunes d'aquesta patologia.\nSegons indica la Dra. Chehade, "les causes poden ser diverses, com l'estrès, els canvis hormonals, o per la menopausa". Però, per una altra banda, com afirma la doctora hi ha factors provocats, com "el consum d'alcohol o hàbits com el tabac, que poden repercutir en la salut capil·lar".\nPel que fa als factors externs, el canvi d'estacions pot suposar també una de les causes. Igual que alguns fàrmacs, com antibiòtics o diürètics, també poden provocar aquest excés de greix.\nMés enllà de l'aspecte estètic, l'aparició de greix en el cabell pot provocar coïssor, picor i, en un estadi més avançat, un afebliment del fol·licle pilós provocat pel tamponament capil·lar, que pot acabar suposant una causa indirecta d'alopècia, encara que, segons aclareix la doctora, "això se sol donar més sovint en els homes".\nEl cabell gras és, com explica Chehade, "una patologia crònica, que pot produir brots de major o menor intensitat, però que poden millorar amb un tractament adequat".\nUna de les solucions és canviar l'hàbit de cuidat del cabell, "un menor ús de condicionadors, un xampú amb un pH neutre, limitar l'ús de la planxa del cabell, utilitzar l'assecador, recollir el pèl..." afirmava la doctora. "Però sobretot, per conèixer la millor solució d'aquesta patologia, sempre cal visitar a un especialista", conclou.


Hotel Elit Sandanski Bulgària - Ofertes d'hotels amb els MILLORS DESCOMPTES EN LÍNIA\nVeure tots els 131 allotjaments a Sandanski.\n17 Hristo Smirnenski Str., Sandanski, Sandanski, Bulgària, 2800 - Excel·lent ubicació - Veure al mapa\nMés informació sobre Hotel Elit\nConvenientment situat a Sandanski, Hotel Elit és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Elit ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, habitació familiar, restaurant, ascensor.\nTotes les instal.lacions per als clients, ofereixen comoditats destinades a assegurar tot el comfort possible. Massatge de l'hotel, són llocs ideals per a relaxar-se després d'un llarg dia. Descobreixi una encantadora mescla de servei profesional i ampla gama de característiques a Hotel Elit.


(Español) Colegiación y Pre-colegiación – Colegio de Ingenieros de Caminos, Canales y Puertos\nA Espanya, l’exercici de la professió d’Enginyer de Camins, Canals i Ports exigeix estar col·legiat en el Col·legi d’Enginyers de Camins, Canals i Ports.\nLa professió d’Enginyer de Camins, Canals i Ports és l’única professió en la qual tots els seus professionals tenen una competència extensa i global en l’àmbit de l’enginyeria civil i de les obres públiques. Altres professions tenen competències restringides a la seva especialitat o a treballs de menor envergadura o complexitat.\nLa col·legiació atorga UNS DRETS i l’accés a l’area restringida de l’escola.\nLa col·legiació universal per a l’exercici de la professió és una garantia dels drets dels ciutadans, pel que fa assegura la submissió dels professionals al Codi Deontològic dels Enginyers de Camins Canals i Ports, a l’ordenació de la professió pel Col·legi i al seu potestat disciplinària en aplicació del Codi Deontològic.\nLa col·legiació obligatòria deriva de les següents normes:\n1. La Llei 2/1974, de 13 de febrer, sobre Col·legis Professionals, en la redacció que en fa la Llei 25/2009, estableix:\n“3.2. Serà requisit indispensable per a l’exercici de les professions estar incorporat al col·legi professional corresponent quan ho estableixi una llei estatal. …] ”\n2. La Llei 25/2009 de modificació de diverses lleis per a la seva adaptació a la Llei sobre el lliure accés a les activitats de serveis i el seu exercici (l’anomenada Llei Òmnibus) estableix el manteniment de les obligacions de col·legiació vigents fins a l’aprovació d’una nova llei que expressament ho reguli. Així estableix:\n“Disposició Transitòria quarta. Vigència de les obligacions de col·legiació\nEn el termini màxim de dotze mesos des de l’entrada en vigor d’aquesta Llei, el Govern, prèvia consulta a les comunitats autònomes, ha de remetre a les Corts Generals un projecte de llei que determini les professions per a l’exercici és obligatòria la col·legiació.\nAquest Projecte haurà de preveure la continuïtat de l’obligació de col·legiació en aquells casos i supòsits d’exercici en què es fonamenti com a instrument eficient de control de l’exercici professional per a la millor defensa dels destinataris dels serveis i en aquelles activitats en què es puguin veure afectades, de manera greu i directa, matèries d’especial interès públic, com poden ser la protecció de la salut i de la integritat física o de la seguretat personal o jurídica de les persones físiques.\nFins a l’entrada en vigor de l’esmentada Llei, es mantenen les obligacions de col·legiació vigents. ”\n3. Els Estatuts del Col·legi d’Enginyers de Camins, Canals i Ports, aprovats el Reial Decret 1271/2003 (BOE 22/10/2003), dictats a l’empara de la Llei de Col·legis Professionals abans de la seva reforma, estableix, en el seu article 11, que “Serà requisit indispensable per a l’exercici de la professió d’Enginyer de Camins, Canals i Ports la incorporació al Col·legi com a col·legiat”.\nLa col·legiació obligatòria és universal sense distinció entre l’exercici privat de la professió i el seu exercici al servei de les Administracions Públiques, per la qual cosa els funcionaris i empleats públics estan obligats a col·legiar per a l’exercici de la professió. El Tribunal Constitucional en Sentència de 2 de novembre de 2015 (i en les anteriors sentències STC 3/2013; 50/2013; 123/2013; 150/2014, també adjuntes) ha establert que aquesta decisió és competència del legislador estatal, que actualment manté les obligacions de col·legiació obligatòria vigents en el moment d’aprovar la Llei 25/2009, inclosa l’obligació per a l’exercici de la professió d’Enginyer de Camins, Canals i Ports.\nEl títol acadèmic d’enginyer de Camins, Canals i Ports i el de Màster habilitant en Enginyeria de Camins, Canals i Ports (segons ORDRE CIN 309/2009) i la col·legiació en el Col·legi d’Enginyers de Camins, Canals i Ports habiliten per a l’exercici de la professió regulada de la Enginyeria de Camins, Canals i Ports. A nivell europeu, aquest títol té el màxim nivell universitari de la Directiva 2005/36 / CE, del Parlament Europeu i del Consell, de 7 de setembre de 2005 relativa a reconeixement de qualificacions professionals (art. 11.e) i del Reial Decret 1837/2008 que la incorpora a l’ordenament jurídic espanyol (art.19.5 i Annex VIII). Té nivell de Màster, nivell 3 MECES, i es correspon amb el nivell europeu juliol EQF.\nTenen dret a incorporar-se al Col·legi tots aquells professionals que ho sol·licitin a la Junta de Govern, acreditant estar en possessió d’algun dels següents títols:\na) Títol acadèmic oficial d’Enginyer de Camins, Canals i Ports expedit per qualsevol de les Escoles espanyoles reconegudes d’Enginyers de Camins, Canals i Ports i el Màster habilitant en Enginyeria de Camins, Canals i Ports (segons ORDRE CIN 309/2009).\nb) Títol universitari estranger que hagi estat homologat oficialment per l’Estat al títol espanyol d’Enginyer de Camins, Canals i Ports.\nc) Títol europeu universitari d’enginyeria civil que hagi estat reconegut oficialment pel Ministeri de Foment, a efectes professionals, per l’Estat espanyol, de conformitat amb el que estableix la Directiva 89/48 / CEE, del Consell de les Comunitats Europees, o norma posterior en vigor.\nLa Col·legiació es pot realitzar en qualsevol de les demarcacions del Col·legi\nDocumentació necessària per a la colegación:\nCertificat complet de les assignatures cursades, en el qual haurà de constar les matèries cursades i aprovades al llarg de la carrera, així com el temps de durada dels estudis corresponents a aquestes matèries, signat pel secretari de l’Escola on es van cursar.\nOriginal del document nacional d’identitat.\nTítol Universitari estranger homologat pel Ministeri d’Educació, Política Social i Esport:\nCredencial Homologació de Títol (*)\nPassaport o N.I.F.\nCertificat d’Estudis realitzats; i, si escau, Pla i Programa d’Estudis cursats.\n(*) Si ha realitzat proves de conjunt, acompanyar l’acreditació d’haver-les superat\nTítol europeu Universitari reconegut pel Ministeri de Foment:\nReconeixement de Títol\nEl formulari és molt senzill ja que es tracta d’una primera fase.\nS’han d’omplir totes les dades del formulari que estan indicats amb un asterisc vermell ja que aquests són obligatoris per completar el procés. Un cop emplenat el formulari cal fer clic al botó “Enviar sol·licitud d’alta” i si tot està correcte les dades queden registrats a la base de dades del Col·legi i s’envia un primer correu electrònic a l’adreça indicada en el formulari. Aquest correu electrònic compleix la funció d’assegurar que no es puguin utilitzar processos automàtics d’alta.\nEl procés inicial d’alta finalitza quan el futur col·legiat confirma la recepció del correu electrònic i rep la notificació per part del sistema que la primera part de la seva sol·licitud d’alta ha finalitzat correctament.\nPosteriorment cal presentar personalment a l’oficina del Col·legi més propera al domicili del futur Col·legiat els documents acreditatius per a la col·legiació a fi de que siguin examinats, verificats i, si tot està en ordre, escanejats, el que completarà el procés de sol·licitud d’alta quedant a partir d’aquest moment a l’espera de ser aprovada la mateixa per la Junta de Govern.\nA partir d’aquest moment, al web del Col·legi es pot realitzar un seguiment de l’estat de la Col·legiació a través d’un enllaç que s’envia al futur col·legiat per correu electrònic. Les col·legiacions no aprovades són arxivades o retornades a Assessoria Jurídica informant al sol·licitant d’aquest acord. Les col·legiacions que han estat aprovades se’ls assigna un número de col·legiat correlatiu en funció de l’ordre de sol·licitud de col·legiació i són incloses a la base de dades de Col·legiats. Alhora s’informa per correu electrònic al nou col·legiat d’aquesta acció i posteriorment se li remet una carta de benvinguda adjuntant el carnet de col·legiat i donant per finalitzat el procés de col·legiació.\nEls Enginyers de Camins, Canals i Ports al servei de les administracions públiques que exerceixen la professió tenen l’obligació de col·legiar-se.\nLa Inspecció General de Foment i la Direcció General de Funció Pública confirmen que la condició d’empleat públic no és un fet que eximeixi del requisit de col·legiació per a l’exercici de la professió regulada de la Enginyeria de Camins, Canals i Ports.\nEl director general de Funció Pública informa que:\n“… S’entén que en l’àmbit de les Administracions Públiques i sota la condició de funcionari o una altra classe d’empleat públic només es podrà exercir una” professió col·legiada “sense estar col·legiat quan una norma amb rang de llei dictada per l’Estat així ho permeti , en cas contrari, quan el legislador estatal no estableixi aquesta exempció, a la llum de la doctrina constitucional (STC 3/2013, de 17 de gener i 63/2013, de 14 de març) l’exercici d’aquestes professions implicarà la necessitat de estar incorporat com a exercent en el corresponent Col·legi professional, sense que l’existència d’una relació funcionarial eximeixi del compliment d’aquest requisit. ”\nResulta per això, com ha confirmat el Tribunal Constitucional en nombroses sentències (STC 3/2013; 50/2013; 123/2013; 150/2014 i 229/2015), que l’obligació de col·legiació obligatòria vigent en el moment d’aprovar la Llei 25/2009 (coneguda com a “Llei Òmnibus”) continua vigent de forma universal sense distingir entre l’exercici privat de la professió i el seu exercici al servei de les administracions públiques. En aquest sentit, la col·legiació per a l’exercici de la professió d’Enginyer de Camins, Canals i Ports, inclòs el seu exercici en règim de dependència funcionarial o laboral al servei de les administracions, és, a dia d’avui, obligatòria i això d’acord amb el següent:\nAquesta llei que revisarà, per al futur, les professions per a l’exercici serà obligatòria la col·legiació encara no s’ha dictat.\n3. Els Estatuts del Col·legi d’Enginyers de Camins, Canals i Ports, aprovats el Reial Decret 1271/2003 (BOE 22/10/2003), dictats a l’empara de la Llei de Col·legis Professionals abans de la seva reforma, establien i segueixen establint, en el seu article 11, que “Serà requisit indispensable per a l’exercici de la professió d’Enginyer de Camins, Canals i Ports la incorporació al Col·legi com a col·legiat”.\nTot això fa concloure que els Enginyers de Camins, Canals i Ports al servei de l’Estat, de les Comunitats Autònomes i de les Entitats Locals, que exerceixen la professió i realitzen actes tècnics facultatius, han d’estar necessàriament col·legiats al Col·legi d’Enginyers de Camins, canals i Ports.


El Vi fa sang arriba a la cinquena edició fixant-se amb els baixos fons i el públic jove | EFMR.cat\nInici Notícies Cultura El Vi fa sang arriba a la cinquena edició fixant-se amb els...\nEl festival internacional de novel·la criminal en català, El Vi fa sang, girarà al voltant dels baixos fons. A més a més, s’ha posat en marxa un concurs de microrelats per Twitter per atreure el públic més jove. El certamen se celebrarà a l’Espluga de Francolí del 5 al 7 d’abril, amb l’escenari principal al Museu de la Vida Rural. A més a més, aquest serà un dels organitzadors del mateix festival per primera vegada.\nS’han programat més d’una vintena d’activitats amb la presentació d’una setantena de novel·les criminals. Les taules rodones, les presentacions de novel·les i algunes activitats paral·leles tornaran a ser el gruix del programa d’actes d’aquesta edició. L’any passat es va acordar que cada festival tindria un tema predominant, enguany és novel·la criminal i els baixos fons, dos conceptes “molt relacionats entre ells mateixos”, ha dit un dels comissaris del festival, Salvador Balcells.\nPresentació de la 5a edició d’El Vi fa sang\nEnguany es vol donar “més protagonisme” als editors, ha apuntat el comissari. “Volem ressaltar els editors com una figura indispensable perquè els autors puguin treure els seus llibres i puguin donar-los a conèixer”, ha explicat Balcells.\nÀUDIO: Salvador Balcells diu que es vol donar protagonisme als editors\nMicrorelats per atreure els joves\nAquesta vegada, no hi ha teatre com a les anteriors, però com a novetat hi ha una nit de jazz amb un quintet, tot plegat, intercalant la música amb la lectura dels microrelats criminals presentats al concurs. El concurs de micro-relats és una de les novetats del 2019. El termini per escriure’ls a Twitter va acabar divendres passat 15 de març i s’han presentat una vintena de propostes. Tenint en compte que és la primera vegada, Balcells ha dit que la resposta ha estat “molt positiva”.\n“El repte és arribar a la gent jove, a la franja d’edat entre l’adolescència i la maduresa”, ha dit la comissària. “Anem busant maneres noves d’enllaçar més públic i més gent jove”, ha seguit tot recordant que “no només hi ha llibres, sinó que també hi ha cinema o música”.\nÀUDIO: Aritztea diu explica que volen apropar-se al públic jove\nDissabte al matí es lliurarà aquest premi de microrelats, a més a més, del guardó del III Concurs Juvenil de Relats i del V Concurs de Relats. Al vespre es farà l’entrega del Premi Nacional El Vi Fa Sang a l’escriptor Ferran Torrent i el Premi Internacional El Vi Fa Sang a l’escriptor Jean Claude Izzo (in memoriam), “perquè descriu molt bé els baixos fons de Marsella”, ha indicat Balcells.\nFinalment, el Premi Honorífic El Vi Fa Sang a Jordi Canal i Artigas, director fins a la seva recent jubilació, de la biblioteca La Bóbila de l’Hospitalet de Llobregat, el primer centre especialitzat del país en novel·la criminal.\nCinc anys de festival\nAquest 2019 se celebrarà la cinquena edició del festival i els dos comissaris han assegurat que està consolidat. La comissària ha destacat que és “l’únic festival de novel·la criminal del Camp de Tarragona i de les Terres de l’Ebre”. Ella mateixa ha assegurat que és a aquesta demarcació a la qual volen “servir” i “s’adrecen”.\nTambé ha apuntat que “és dels festivals més ambiciosos del país” perquè dura tres dies, la programació va més enllà del cap de setmana del certamen i “té ressò ciutadà”, ha subratllat Aritzeta. Ella mateixa ha seguit afirmant que és el segon festival més important d’aquesta tipologia als Països Catalans, per darrere del BC Negra.\nÀUDIO: Aritzeta afirma que El Vi fa sang és un dels festivals “més ambiciosos” del país\nArticle anteriorExalumnes del Joan Amigó expliquen la seva experiència professional per orientar els estudiants\nArticle següentExcuse me del dilluns 18 de març de 2019\nPeriodista. Coordinador de l'Espluga FM Ràdio\njuliol 2nd 2022, Dissabte


Apunteu-vos a la celebració del 30è aniversari de l’ACCC amb una taula rodona amb els seus expresidents - Associació Catalana de Comunicació Científica\nby ACCC\t| Posted on 28 setembre, 2021 4 octubre, 2021\nEl Centre Cívic Vil·la Urània de Barcelona acollirà una conversa sobre l’evolució professional de la comunicació científica\nA l’acte seran lliurats els Premis de Divulgació Científica de l’associació\nL’Associació Catalana de Comunicació Científica (ACCC) celebrarà el seu 30è aniversari, tot convidant als seus expresidents i expresidentes per aprendre de la seva experiència en el sector de la comunicació científica i lliurant els Premis de Divulgació Científica de l’entitat. L’esdeveniment tindrà lloc al centre cívic Vil·la Urània el dimarts 19 d’octubre, de 19 h a 20.30 h.\nL’ACCC s’ha posicionat, des de la seva fundació al 1990, com a una destacada agrupació de professionals de la comunicació científica a Catalunya. Des de llavors, l’associació ha anat creixent i incorporant noves pràctiques i tendències del món de la comunicació, la divulgació i l’edició de la ciència, fins a reunir en l’actualitat a més de 300 membres.\nEn aquesta celebració, posposada l’any passat per la pandèmia, els expresidents i expresidentes que han viscut aquests canvis, participaran en una taula rodona per parlar del “Passat, present i futur de la comunicació científica: què n’hem après?”. Des de la seva creació, han presidit l’ACCC Vladimir de Semir, Luis Ángel Fernández, Joaquim Elcacho, Mercè Piqueras, Cristina Ribas i Raül Toran, qui seran els ponents de la taula rodona moderada per l’actual president, Rubén Permuy.\nEn la segona part de l’acte, es farà el lliurament dels Premis de Divulgació Científica ACCC, convocats per fomentar una millor difusió i posada en valor dels treballs de divulgació científica que es duen a terme a Catalunya, així com per reconèixer la tasca dels professionals de la divulgació científica. Els guanyadors rebran un diploma acreditatiu i un guardó de 1.000 euros per a continuar impulsant els seus projectes.\nL’aforament és limitat i cal inscripció prèvia a través d’aquest formulari.\nCol·laboració, interactivitat i immediatesa: els ingredients del periodisme d’excel·lència


Lleida360, a través de La Xarxa TV, ens proposa tres experiències a la Segarra\nUn tastet pel patrimoni de la Segarra de la mà de dues famílies que gaudeixen de tres experiències turístiques i us conviden a pensar en la Segarra com a destinació de viatge.\nQuè us sembla si viatgem en el temps i ens traslladem a l’època romana? Més de 2000 anys enrere, els legionaris transalpins van fundar la ciutat de Iesso, l'actual Guissona.\nVisitem Iesso, la Guissona romana\nA les Pallargues, al terme de Plans de Sió, s’alça, imponent, un castell del segle XI que manté ben viu el seu esperit, tot i el pas dels segles. Sobretot perquè hi ha gent que l’habita i el gaudeix. Només així s’explica el seu bon estat, amb unes estances que i racons que es conserven pràcticament tal com eren a l’Edat Mitjana.\nUn castell amb molta vida!\nVisitem Cervera, una ciutat d’immensa riquesa patrimonial. No en va onze monuments d’aquest municipi estan catalogats com a Bé Cultural d’Interès Nacional per la Generalitat de Catalunya. Entre ells destaquen l’edifici de la Universitat i l’Església de Santa Maria.\nDescobrim el patrimoni de Cervera\nA partir del dimecres de cendra es passa de l’abundància gastronòmica del carnestoltes a l’austeritat marcada per la quaresma. La tradició marca que durant un període de quaranta dies no es poden menjar plats a base de carn. Els plats protagonistes són els dolços i els peixos acompanyats de verdures i llegums. Són plats contundents, perquè era costum menjar un sol àpat al dia. Aquest costum ha anat desapareixent, però més enllà de les creences religioses aquestes menges exquisides formen part del nostre patrimoni i de la nostra identitat. Al llibre La Segarra de boca en boca , trobareu un munt de receptes de quaresma. N’hem triat tres, aquí els teniu. Tasteu-los! Escudella de congre Ingredients: 50 g de congre en un tros 50 g d’espinacs frescos 1 patata 1 ceba 150 g de mongeta blanca cuita 4 o 5 cullerades d’arròs 3 l d’aigua Oli Sal Elaboració: La nit abans de fer l’escudella, posem en remull el congre. L’ende


Iniciats: Lamassu, Bits dOr, Bex.io, BitPrice i Bits of Proof | CAT.DemocraziakmZero.org\nBitcoin està expandint el seu mercat com mai abans. Avui en dia, Bitcoin Bitcoin Londres va mostrar noves empreses que ja existeixen en llocs com Argentina, Brasil, Israel i els EAU.\nLa companyia israeliana Bits d'or, que posarà en marxa els seus serveis d'aquesta tardor, planeja fer bitcoin accessible a través d'Israel, va dir el CEO, Jonathan Rouach.\n"Fora dels EUA i la UE, veig l'oportunitat per a l'expansió de la moneda", va dir.\nAlmenys quatre empreses que llancen serveis relacionats amb Bitcoin-en els pròxims mesos van assistir a la conferència de 2013 a Londres, en la recerca d'inversors.\nUn d'ells és Lamassu, responsable del desenvolupament d'un caixer automàtic de Bitcoin. Zach Harvey va dir que "els caixers automàtics ja estan reemplaçant a les sucursals bancàries i minoristes poden canviar fàcilment a Bitcoin, o sense diners en efectiu o sense targeta".\nSegons la companyia, la màquina podria ser llançat aquest mes d'agost.\nYurii Rashkovskii, des Bex.io, va dir que hi ha molts obstacles per a aquestes empreses emergents, incloent les regulacions bancàries en els seus països i liquiditat, així com a competidors com BTC global i Mt. Gox.\nBex.io és un projecte amb l'objectiu d ' "ajudar a Bitcoin empresaris de negoci gestionar els aspectes tècnics de l'operació, de manera que no cal preocupar-se per això", va dir.\nEl projecte al Regne Unit Bitprice, dirigit per Tom Robinson, va dir que les autoritats britàniques no estan al dia amb Bitcoin.\n"Hem parlat amb ells i encara estem explorant l'espai [cryptocurrencies]; volen veure el gran que serà", va dir.\nRobinson considera que és important com un empresari per evitar saltar immediatament i recomana els projectes de construcció de peu lentament i amb seguretat en aquesta nova indústria.\nUna altra de les novetats de l'esdeveniment va ser ofert pels trossos de la prova, dirigida per Tamás Blummer, que planeja en el desenvolupament dels servidors i les biblioteques de client que tendeixen un pont entre les aplicacions bitcoin com Exchange, Comerciant, Moneder, Recerca, i la referència Bitcoin implementació.\n"S'escurça el desenvolupament i enriqueix la funcionalitat, en contrast amb especulativa 'inversió' en el valor de la moneda d'bitcoin", va dir.\nFregues de Bitcoin per sota de $ 10k en pèrdua de gener de $ 133 mil milions\nDC Veterans Jim Harper i Amy Weiss Uneix-te a la Fundació Bitcoin\nVictory Lap? 2017 va ser lany enrere de Bitcoin\nLa llibreria MIT accepta els pagaments de Bitcoin a mesura que creix linterès del campus\nCoinDesk Explainer: el debat il·limitat de Bitcoin


L'Atlètic de Madrid es posa líder de la Lliga guanyant el València (0-2) i Diego Alves fa més gran el seu rècord en els penals - Esport3 - TV3 i Catalunya Ràdio\nL'Atlètic de Madrid es posa líder de la Lliga guanyant el València (0-2) i Diego Alves fa més gran el seu rècord en els penals\nEls de Simeone han guanyat el València en un partit en què Diego Alves ha estat el focus de totes les mirades després de parar dos penals: un a Griezmann i un altre a Gabi\nMeritxell Carles i Artime 02/10/2016 - 22.47\nDiego Alves para un dels dos penals del partit (EFE)\nL'Atlètic de Madrid s'enfrontrava a Mestalla amb el València en un dia d'aniversari per als "colchoneros", que aquest cap de setmana celebren els cinquanta anys de l'estadi Vicente Calderón. Un València que no ha començat gaire bé la temporada, ja que ocupa la setzena posició de la taula. L'Atlètic de Madrid, que continua lluitant amb els millors a la part alta, s'ha emportat els tres punts amb un gol de Griezmann i un altre de Gameiro. El meta del València, Diego Alves, ha parat dos penals (0-2).\nEl València, a més, vivia aquest diumenge una situació estranya, ja que el nou entrenador, Cesare Prandelli, que serà presentat aquest dilluns, ha vist el partit des de la grada, en l'últim matx dirigit per Voro.\nLa primera part ha estat molt entretinguda, amb opcions per a tots dos equips d'inaugurar el marcador. L'Atlètic ha tingut una clara oportunitat per marcar el primer gol del partit quan l'àrbitre ha assenyalat penal de Nani a Correa, en el minut 43. Diego Alves ha parat fantàsticament el llançament de Griezmann i fa més gran el seu rècord de parades de penals. Els números de Griezmann des de la línia de penal no són gaire bons, ja que només ha marcat un dels quatre que ha llançat en la Lliga.\nEl gol de l'Atlètic de Madrid no ha arribat fins a la segona part, en el minut 63, de les botes, precisament, de Griezmann, que ha esmenat el penal fallat. Fernando Torres ha participat indirectament en el gol, ja que, assistit per Carrasco, ha fet un xut que Alves ha refusat. El rebot l'ha pescat Gameiro, que ha assistit Griezmann perquè afusellés la porteria del València (0-1). Aquest és el sisè gol del francès en la Lliga aquesta temporada.\nPocs minuts després, l'àrbitre ha assenyalat un altre penal a favor de l'Atlètic de Madrid després que Mario Suárez ha fet caure Griezmann a dins de l'àrea. El davanter francès, que havia fallat el primer penal, no s'ha vist capaç de llançar-lo, i l'escollit, Gabi, tampoc ha estat de sort. El penal, no gaire ben llançat, l'ha tornat a parar Diego Alves, que s'apunta unes xifres històriques. Amb aquests dos, el meta del València ja suma 19 penals parats dels 41 que li han llançat (dos anaven fora).\nKevin Gameiro ha sentenciat el partit, a la contra, en el temps afegit (0-2). El francès ha marxat amb la pilota, ha retallat sobre Santos i ha marcat a plaer l'últim gol del matx. Amb aquest resultat, afegit a l'empat del Madrid i la derrota del Barça, els de Simeone es posen líders de la Lliga.


Un sistema d'extracció automàtica d'informació d'articles científics sobre la COVID-19 | Elhuyar\nUn sistema d'extracció automàtica d'informació d'articles científics sobre la COVID-19\n2022 | març 24\nVIGICOVID és un sistema per aconseguir respostes en el devessall informatiu sobre la COVID-19 i el SARS-CoV-2, mitjançant preguntes en llenguatge natural.\nInvestigadors i investigadores de la UPV/EHU, la UNED i Elhuyar han creat el sistema VIGICOVID, gràcies al Fons Supera COVID-19 de la CRUE. Aquest sistema respon a la necessitat de buscar respostes en el devessall d'informació generada per totes les recerques fetes mundialment relacionades amb la pandèmia. Mitjançant intel·ligència artificial, el sistema mostra les respostes oposades en un conjunt d'articles científics, de manera ordenada, utilitzant preguntes i respostes en llenguatge natural.\nLa comunitat investigadora biosanitària mundial està fent un gran esforç en la generació de coneixement entorn de la COVID-19 i al SARS-CoV-2. Aquest esforç es tradueix en una producció ingent i molt ràpida de publicacions científiques, la qual cosa dificulta la consulta i l'anàlisi de tota aquesta informació. Per això, resulta necessari proporcionar sistemes d'informació a les persones expertes i a les autoritats responsables en la presa de decisions, que els permetin adquirir el coneixement necessari.\nAixò és, precisament, que han investigat en el projecte VIGICOVID investigadors i investigadores del Centre HiTZ de la UPV/EHU, del grup NLP & ANAR de la UNED i de la Unitat d'Intel·ligència Artificial en l'àmbit lingüístic d'Elhuyar, gràcies al Fons Supera COVID -19 atorgat per la CRUE. En l'estudi, han creat un prototip per extreure informació mitjançant preguntes i respostes en llenguatge natural d'un conjunt actualitzat d'articles científics publicats per la comunitat investigadora mundial entorn de la COVID-19 i el SARS-CoV-2, sota la coordinació del grup de recerca de la UNED.\n“El paradigma de les cerques d'informació està canviant gràcies a la intel·ligència artificial —afirma Eneko Agirre, director del Centre HiTZ de la UPV/EHU—. Fins ara, per buscar informació en la xarxa, s'introdueix una pregunta, i la resposta es deu buscar en els documents que ens mostra el sistema. Tanmateix, en funció del nou paradigma, cada vegada estan més estesos els sistemes que ofereixen directament la resposta, sense necessitat de llegir tot el document”.\nEn aquest sistema, “la persona usuària no sol·licita la informació mitjançant paraules clau, sinó que formula directament una pregunta”, explica l'investigador d'Elhuyar Xabier Saralegi. El sistema busca les respostes a aquesta pregunta en dues fases: “En primer lloc, recupera els documents que poden contenir la resposta a la pregunta feta, utilitzant una tecnologia que combina paraules clau i preguntes directes. Per això hem investigat arquitectures neuronals”, afegeix el doctor Saralegi. Han utilitzat arquitectures neuronals profundes alimentades amb exemples: “Això significa que els models de cerca i els models de resposta a les preguntes s'entrenen a través de l'aprenentatge automàtic profund”.\nUna vegada extreta la sèrie de documents, es tornen a processar mitjançant un sistema de preguntes i respostes, per així obtenir respostes concretes: “Hem construït el motor que respon a les preguntes; proporcionant-li una pregunta i un document, el motor és capaç de detectar si la resposta es troba o no en el document, i en cas afirmatiu, diu exactament on es troba”, explica el doctor Agirre.\nUn prototip fàcilment comercialitzable\nEls investigadors estan satisfets amb els resultats obtinguts en la recerca: “De les tècniques i les avaluacions que hem analitzat en els nostres experiments, hem portat al prototip aquelles que han fet millors resultats”, assenyala l'investigador d'Elhuyar. Han establert una base tecnològica sòlida, i han publicat diversos articles científics sobre aquest tema. “Hem aconseguit una altra manera de fer cerques per casos de necessitat d'informació urgent, que facilita el procés de consum d'informació. A nivell de recerca hem demostrat que la tecnologia proposada funciona, i que el sistema fa bons resultats”, apunta Agirre.\n“El nostre resultat és un prototip d'un projecte de recerca bàsica. No es tracta d'un producte comercial”, destaca Saralegi. Però aquesta mena de prototips es poden modelar fàcilment i en poc temps, per poder comercialitzar-los i posar-los a l'abast de la societat. Aquests investigadors destaquen que gràcies a la intel·ligència artificial es podrà disposar d'instruments cada vegada més potents per treballar amb grans bases de documents. “Estem avançant molt ràpidament en aquest àmbit. I, a més, tot que s'investiga arriba fàcilment al mercat”, conclou l'investigador de la UPV/EHU.\nArantxa Otegi, Iñaki Sant Vicent, Xabier Saralegi, Anselmo Penyes, Borja Lozano, Eneko Agirre\nInformation retrieval and question answering: A casi study on COVID-19 scientific literature\nDOI: 10.1016 /j . knosys . 2021.108072\nFOTO : De la base fotogràfica 12rf .


FisioVital Tarragona – El teu centre de Fisioteràpia\nT'ajudem a recuperar la salut i a millorar el teu benestar.\nA FisioVital t'oferim un gran ventall de tractaments. Des de la Teràpia Manual, amb tècniques de Massatge i mobilització, fins a l'Osteopatia estructural, Fisioteràpia pediàtrica i respiratòria, i tractaments de radiofreqüència amb INDIBA, entre d'altres.\nUna de les disciplines que es troba en creixement constant gràcies a la concienció i normalització de la salut uroginecològica és la Fisioteràpia del Sòl Pelvià. Cada vegada són més les dones i els homes que aconsegueixen resoldre problemes com la incontinència urinària, la incontinència de gasos, la diàstasi abdominal post-part, les disfuncions sexuals o el prolapse d'òrgans pelvians.\nA més, el nostre objectiu és que prenguis consciència i disposis de recursos per prevenir lesions i recidives constants. Aprèn a moure i a dominar el teu cos amb les nostres classes grupals de Pilates, Gimnàstica Hipopressiva o Gimnàstica Maternal, si estàs embarassada.\nDescobreix quin és el tractament més adient per a tu, truca'ns i t'assessorem.\nEl nostre equip humà,\nla millor eina professional\nLa Gisela, la Ruth i la Llívia\nTotes tres formem l'equip de fisioterapeutes de FisioVital. Cadascuna de nosaltres està especialitzada en àmbits i tècniques diferents. Així, disposem de més recursos per guiar-te de forma eficaç en el teu procés de recuperació.\nGràcies a la nostra formació continuada i a anys d'experiència, podem ajudar-te a millorar i a fer front a patologies ben diverses:\nLesions musculars esportives i tendinopaties\nAlteracions respiratòries infantils\nIncontinència urinària d'esforç i d'urgència\nDiàstasis abdominals, disfuncions sexuals i prolapse d'òrgans pelvians.\nPreparació al part i post-part.\nCervicàlgies, dorsàlgies, lumbàlgies agudes i cròniques i hèrnies discals\nFascitis plantar, túnel carpià, i altres síndromes de pinçament nerviós.\nEns trobem a tan sols cinquanta metres de la Plaça Imperial Tàrraco, just davant del Diari de Tarragona.\nFisioVital és un espai acollidor i equipat per ajudar-te a retrobar la salut a través de la Fisioteràpia. Et convidem a conèixer l'equip i les nostres instal·lacions.\nTruca per reservar l'hora que et vagi millor o demana més informació a través del següent formulari:


2n Concurs de Relats de Voluntariat Social | www.voluntaris.cat\nInicio › 2n Concurs de Relats de Voluntariat Social\t2n Concurs de Relats de Voluntariat Social\nEls 10 relats finalistes i els 3 guanyadors es faran públics el 28 d'abril durant l'acte de lliurament dels premis a l'Oficina del Parlament Europeu a Barcelona.\nDijous 28 d'abril a les 19h es donaran a conèixer a l'Oficina del Parlament Europeu a Barcelona els 10 relats finalistes i els 3 guanyadors del 2n Concurs de Relats de Voluntariat Social, organitzat per la Federació Catalana de Voluntariat Social. L'eurodiputat Raül Romeva farà una presentació de l'Any Europeu del Voluntariat 2011.\nEl jurat del concurs, format per representants del món social i experts en literatura, ha escollit els 10 relats finalistes i els 3 guanyadors d'entre els 77 presentats al 2n Concurs de Relats de Voluntariat Social, organitzat per la FCVS. Dijous 28 d'abril a les 19h00 l'Oficina del Parlament Europeu a Barcelona es donaran a conèixer i es llegiran els textos seleccionats. Els tres guanyadors s'emportaran 150€, 100€ i 50€ pel primer, segon i tercer premi respectivament en vals de compra per la llibreria Abacus. L'eurodiputat Raül Romeva (Verds/ALE) farà una presentació de l'Any Europeu del Voluntariat 2011 i participarà al lliurament de premis.\nAforament limitat. Es prega confirmar assistència a la Federació Catalana de Voluntariat Social per e-mail a web@federacio.net\nL'Oficina del Parlament Europeu a Barcelona i la FCVS enregistraran la lectura dels relats finalistes i guanyadors i editaran un vídeo que estarà pròximament disponible online a sengles pàgines web. Des del 28 d'abril, i fins a la 3era convocatòria del Concurs de Relats de Voluntariat Social, s'aniran publicant una selecció dels 77 relats que han participat en aquesta segona edició del premi al bloc 'Val la pena!'\n*2n Concurs de Relats de Voluntariat Social Data: Dijous 28 d'abril de 2011\nHora: 19,00h Lloc: Seu de les institucions europees a Barcelona. Aula Europa. Passeig de Gràcia, 90. 08008 Barcelona